ग्यालशिंग

ग्यालशिंग (Gyalshing) भारत के सिक्किम राज्य के पश्चिम सिक्किम ज़िले में स्थित एक शहर है। यह ज़िले का मुख्यालय भी है।"Sikkim Development Report," Planning Commission, Government of India, Academic Foundation, 2008, ISBN 9788171886685

 विवरण 
सिक्किम का पश्चिमी जिला पूर्वी हिमालय क्षेत्र के सबसे खूबसूरत और पवित्र स्थानों में एक माना जाता है। इस क्षेत्र की जैव विविधता इसे अन्य स्थानों से अलग करती है। साथ ही यहां स्थित अनेक मठों के कारण इसे मठभूमि नाम से भी संबोधित किया जाता है। यहां के कुछ मठ तो शताब्दियों पुराने हैं। एक पहाड़ी चोटी पर स्थित संगा चोलिंग मठ 1697 में बनवाया गया था। इसे सिक्किम के सबसे प्राचीन मठों में एक माना जाता है। यहां की खेचेयोपलरी झील, धार्मिक दृष्टि से अति महत्वपूर्ण है। एशिया का दूसरा सबसे ऊंचा सिंगशोर झूला पुल यहां आने वाले पर्यटकों आकर्षण के केन्द्र में रहता है। पश्चिमी सिक्किम के हर हिस्से में खूबसूरत झरनों को देखा जा सकता है। इस जिले को लोकप्रिय जोंगरी-गोईचाला पैदल यात्रा मार्ग का प्रवेश द्वार माना जाता है।

 इन्हें भी देखें 
 खेचेयोपलरी झील
 पश्चिम सिक्किम ज़िला

 सन्दर्भ 

श्रेणी:सिक्किम के नगर
श्रेणी:पश्चिम सिक्किम ज़िला
श्रेणी:पश्चिम सिक्किम ज़िले के नगर